NOTARIAL IDORALAR VA ADVOKATLIK TUZILMALARIDA JINOIY FAOLIYATDAN OLINGAN DAROMADLARNI LEGALLAShTIRIShGA VA TERRORIZMNI MOLIYALAShTIRIShGA QARShI KURAShISh BO‘YIChA IChKI NAZORAT QOIDALARIGA O‘ZGARTIRISh VA QO‘ShIMChALAR KIRITISh HAQIDA

O‘zbekiston Respublikasi Prezidentining 2010-yil 5-maydagi PF-4216-son “O‘zbekiston Respublikasida notariat institutini yanada takomillashtirish choralari to‘g‘risida”gi Farmoni (O‘zbekiston Respublikasi qonun hujjatlari to‘plami, 2010-y., 18-19-son, 137-modda) va O‘zbekiston Respublikasi Vazirlar Mahkamasining 2010-yil 2-iyundagi 104-son “O‘zbekiston Respublikasi Prezidentining “O‘zbekiston Respublikasida notariat institutini yanada takomillashtirish choralari to‘g‘risida” 2010-yil 5-maydagi PF-4216-son Farmonini amalga oshirish chora-tadbirlari haqida”gi qaroriga (O‘zbekiston Respublikasi qonun hujjatlari to‘plami, 2010-y., 22-son, 175-modda) muvofiq O‘zbekiston Respublikasi Adliya vazirligi va Bosh prokuratura huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti qaror qiladi: 
 1. O‘zbekiston Respublikasi Adliya vazirligi va Bosh prokuratura huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentining 2009-yil 13-oktabrdagi 10 va 39-son qarori (ro‘yxat raqami 2020, 2009-yil 19-oktabr) (O‘zbekiston Respublikasi qonun hujjatlari to‘plami, 2009-y., 43-son, 461-modda) bilan tasdiqlangan Notarial idoralar va advokatlik tuzilmalarida jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish bo‘yicha ichki nazorat qoidalariga ilovaga muvofiq o‘zgartirish va qo‘shimchalar kiritilsin. 
 2. Ushbu qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. Muqaddimadagi “va xususiy amaliyot bilan shug‘ullanuvchi notariuslar (bundan keyingi o‘rinlarda notarial idoralar deb yuritiladi), shuningdek” degan so‘zlar “(bundan keyingi o‘rinlarda notarial idoralar deb yuritiladi) va” degan so‘zlar bilan almashtirilsin.
 2. 1-bandning uchinchi xatboshisi chiqarib tashlansin.
 3. 3-bandning to‘rtinchi xatboshisidagi “ichki hujjatlarga” degan so‘zlar “mazkur Qoidalarga” degan so‘zlar bilan almashtirilsin.
 4. 4-bandning ikkinchi xatboshisidagi “mazkur Qoidalar va ichki hujjatlarga” degan so‘zlar “va mazkur Qoidalarga” degan so‘zlar bilan almashtirilsin.
 5. 7-bandning to‘rtinchi xatboshisi chiqarib tashlansin.
 6. 9-bandda:
 uchinchi xatboshi chiqarib tashlansin;
 to‘rtinchi va beshinchi xatboshilar tegishlicha uchinchi va to‘rtinchi xatboshilar deb hisoblansin;
 to‘rtinchi xatboshisidagi “ichki nazorat qoidalari va dasturlarini” degan so‘zlar “mazkur Qoidalarni” degan so‘zlar bilan almashtirilsin.
 7. 11-bandda:
 quyidagi mazmundagi yettinchi va sakkizinchi xatboshilar bilan to‘ldirilsin:
 “mijozni lozim darajada tekshirish materiallariga qo‘shib qo‘yiladigan yaqqol iqtisodiy mohiyatga ega bo‘lmagan, mijozning ta’sis hujjatlarida yoki davlat ro‘yxatidan o‘tkazish to‘g‘risidagi guvohnomasida nazarda tutilgan maqsad va faoliyat turlariga to‘g‘ri kelmaydigan barcha operatsiyalar bo‘yicha lozim darajada tekshirish natijalari va xulosalarini yozma ravishda qayd etish;
 identifikatsiyalashni yakunlash imkoni bo‘lmaganda yoki lozim darajada tekshirish natijalariga ko‘ra, mijoz bilan amaliy ish munosabatlarini o‘rnatish maqsadga muvofiq emasligini ko‘rsatib turadigan ma’lumotlar olinganda, mijoz bilan bitim tuzishni rad etish”;
 yettinchi xatboshi to‘qqizinchi xatboshi deb hisoblansin.
 8. Quyidagi mazmundagi 111-band bilan to‘ldirilsin:
 “111. Operatsiyalar to‘g‘risidagi ma’lumotlar zarurat tug‘ilgan taqdirda operatsiya tafsilotlarini qayta tiklash mumkin bo‘lgan tarzda rasmiylashtirilishi lozim”.
 9. Rus tilidagi matnning 23-bandidagi “vprave” degan so‘z “doljni” degan so‘z bilan almashtirilsin.
 10. 24-band quyidagi mazmundagi o‘n to‘rtinchi xatboshi bilan to‘ldirilsin:
 “identifikatsiyalashni yakunlashning imkoni bo‘lmasligi yoki lozim darajada tekshirish natijalariga ko‘ra, mijoz bilan amaliy ish munosabatlarini o‘rnatish maqsadga muvofiq emasligini ko‘rsatib turadigan ma’lumotlarning olinishi”.
 11. 32-band “mijozlarni lozim darajada tekshirish bo‘yicha identifikatsiyalangan materiallar va ma’lumotlarni” degan so‘zlardan keyin “shu jumladan ish yozishmalarini” degan so‘zlar bilan to‘ldirilsin.
 12. Quyidagi mazmundagi 341-band bilan to‘ldirilsin:
 “341. Mazkur Qoidalar, shuningdek, jinoiy faoliyatdan olingan daromadlarni legallashtirish va terrorizmni moliyalashtirishga qarshi kurashish bo‘yicha chora-tadbirlarni tartibga soluvchi boshqa hujjatlar notarial idoralar va advokatlik tuzilmalarining barcha xodimlariga yetkazilishi lozim”.
 13. Mazkur o‘zgartirish va qo‘shimchalar O‘zbekiston Respublikasi Advokatlar palatasi bilan kelishilgan.